Diaľnica A92 (Nemecko)

Diaľnica A92 () je 134 kilometrov dlhá diaľnica v Nemecku smerujúca z Mníchova na severovýchod do mesta Deggendorf. Vystavaná bola v priebehu 60. až 80. rokov 20. storočia. Zaujímavosťou je, že na 134 kilometrovej diaľnici sa doteraz nenachádza ani jediná čerpacia stanica.

 História 
Diaľnica A92 bola na rozdiel od mnohých iných zaradená do nemeckej diaľničnej siete až koncom 60. rokov. Vtedy vznikol plán na rozšírenie spolkovej cesty 11 (B11) na štvorprúdovú na trase A99 - A9 - A3. V roku 1968 sa začalo s výstavbou päťkilometrového obchvatu obce Wallerwirt. V marci 1969 spolková ministerka dopravy oznámila, že namiesto rozšírenia cesty B11 sa uskutoční výstavba diaľnice A120 Mníchov - Deggendorf, s tým, že čiastočne budú využité niektoré úseky spomínanej cesty B11. 

V roku 1969 sa začali stavebné práce na obchvate obce Wallersorf. Nasledujúci rok sa rozostaval i 6 km dlhý úsek Wallersdorf - Plattling. Oba spomínané úseky v celkovej dĺžke 11 km boli sprejazdnené spoločne 9. novembra 1972. Veľmi skoro sa medzi ľuďmi začal pre túto diaľnicu používať názov Päťminútová diaľnica (5-Minuten-Autobahn). 

Na opačnom konci plánovanej diaľnice, pri Mníchove, bol od roku 1970 vo výstavbe spoločne s nádržou pre olympijské preteky veslárov a rýchlostných kaniostov i krátky štvorkilometrový úsek Unterschleißheim - Oberschleißheim. Úsek sprejazdnili ešte pred začatím olympijských hier v roku 1972. 

V roku 1969 sa začalo s prvými plánmi na obchvate mesta Landshut. Po preskúmaní prírodných podmienok a po vykonaní hlukových štúdií bol odporúčaný variant, ktorý predpokladal výstavbu asi 1 km dlhého tunela pod časťou Landshut-Altdorf. Výstavba, ale i následná prevádzka obchvatu s tunelom by však bola finančne veľmi nákladná, preto sa v roku 1974 vykonali doplnkové štúdie na severnom okraji mesta Landshut a bola stanovená definitívna trasa obchvatu (Moosburg an der Isar - Landshut - Essenbach). Úsek dlhý 21 km bol odovzdaný do prevádzky v októbri 1984.

Ešte v roku 1978 boli dané do prevádzky tri úseky s celkovou dĺžkou 30 km: Feldmoching - Oberschleißheim, Neufahrn - Freising-Ost a Plattling-West - diaľnica A3. V roku 1980 bol dobudovaný úsek Unterschleißheim - Neufahrn. Výstavba diaľnice bola zavŕšená v rokoch 1987 a 1988, keď boli do prevádzky postupne odovzdané úseky Landshut - Dingolfing, Freising - Moosburg a Dingolfing - Wallersdorf. Medzitým bola diaľnica prečíslovaná z A120 na súčasné označenie A92.

 Sprevádzkovávanie úsekov na diaľnici A92  25px Dreieck Mníchov-Feldmoching (1)  -  25px Oberschleißheim (2)  3 km  1978 25px Oberschleißheim (2)  -  25px Unterschleißheim (3)  4 km  1972 25px Unterschleißheim (3)  -  25px Kreuz Neufahrn (4)  4 km  1980 25px Kreuz Neufahrn (4)  -  25px Kreuz Freising-Ost (8)  17 km  1978 25px Kreuz Freising-Ost (8)  -  25px Moosburg-Nord (11)  20 km  1987 25px Moosburg-Nord (11)  -  25px Landshut-Essenbach (15)  21 km  1984 25px Landshut-Essenbach (15)  -  25px Dingolfing-West (17a)  23 km  1987 25px Dingolfing-West (17a)  -  25px Wallesrdorf-West (20)  21 km  1988 25px Wallesrdorf-West (20)  -  25px Plattling-West (22)  11 km  1972 25px Plattling-West (22)  -  25px Kreuz Deggendorf (24)  10 km  1978

Galéria

 Iné projekty 

Externé odkazy
 Zoznam výjazdov, križovatiek, odpočívadiel a iných objektov

092